短期記憶係記憶功能一種，負責儲住啲資訊，但儲嘅時間唔長。短期記憶令一個人唔使複誦都回想到幾秒前以至1分鐘前嘅資訊。喺一隻動物感知到一啲資訊之後，啲資訊會喺極短嘅時間內儲喺感官記憶入面，而感官記憶嘅資訊當中有一部份會俾啲神經細胞傳入去短期記憶嗰度，用嚟做進一步嘅處理。